Βολτ Ελλάδας

Το Βολτ Ελλάδας είναι ένα κοινωνικά φιλελεύθερο πολιτικό κόμμα στην Ελλάδα και το Ελληνικό παράρτημα του Volt Europa.

 Ιστορία 
Το Βολτ Ελλάδας ιδρύθηκε το 2018. Τον Ιούλιο του 2022, η οργάνωση εξέλεξε την πρώτη εκτελεστική γραμματεία του, με τον Νικόλα Φουρναράκη και την Όλγα Δούρου ως συντονιστές, και την Ηλέκτρα Ρώμη Δόχτση ως Γραμματέα. Επίσης δημιουργήθηκε μια Επιτροπή Δεοντολογίας, υπό την Προεδρία του Δημήτρη Βελή. Τα δύο όργανα είχαν ως αρμοδιότητα την προετοιμασία της ίδρυσης του κόμματος. Στις 4 Οκτωβρίου 2022, το κόμμα εγγράφηκε επίσημα στον Άρειο Πάγο και έγινε το 18ο εγγεγραμμένο κόμμα του «Volt Europa».

Τον Δεκέμβριο του 2022, το Βολτ συνίδρυσε την εκλογική συμμαχία Πράσινο + Μωβ μαζί με άλλα οικολογικά κόμματα.

Στις 11 και 12 Μαρτίου, το κόμμα πραγματοποίησε το πρώτο του ιδρυτικό συνέδριο στην Αθήνα και εξέλεξε τους Νικόλα Φουρναράκη και Θεοδώρα Φαμπρικέζη ως συμπροέδρους και τον Κωνσταντίνο Καλαφατάκη ως Γραμματέα.

Το κόμμα είχε ως σκοπό να συμμετάσχει στις βουλευτικές εκλογές του Μαΐου με την συμμαχία Πράσινο + Μωβ, όμως αποκλείστηκαν από την εκλογική διαδικασία από τον Άρειο Πάγο λόγω μη-προσκόμισης εγγράφων. Στις εκλογές του Ιουνίου, η συμμαχία Πράσινο + Μωβ εγκρίθηκε από τον Άρειο Πάγο, και συμμετείχε με 259 υποψηφίους σε 59 περιφέρειες, (51 από το Βολτ). Η συμμαχία συγκέντρωσε το 0,31% των ψήφων. Στις 12 Ιουλίου 2023, το κόμμα ανακοίνωσε την απόφασή του να αποχωρήσει από τη συμμαχία.

Στις αυτοδιοικητικές εκλογές του 2023, το κόμμα στήριξε συνδυασμούς στους Δήμους Αθηναίων, Πυλαίας-Χορτιάτη (με δικό του υποψήφιο συνδυασμό), Θεσσαλονίκης, Πατρέων, Λαρίσης, και την περιφέρεια της Κεντρικής Μακεδονίας. Συνολικά, το Βολτ εξέλεξε 5 πρόσωπα. Το κόμμα κέρδισε μία έδρα στο Δημοτικό Συμβούλιο της Αθήνας και άλλες δύο στο έβδομο διαμέρισμα της πόλης  , καθώς και μία έδρα στον Δήμο Πυλαίας-Χορτιάτη και μία στου Σπάτων - Αρτέμιδος.

Το κόμμα συμμετείχε στις ευρωεκλογές του 2024 σε κοινή λίστα με το Κόσμος.

Τον Νοέμβριο του 2024 διεξήχθη Γενική Συνέλευση, όπου οι κενές θέσεις του άνδρα συμπροέδρου και του Γενικού Γραμματέα καλύφθηκαν από τον Ευάγγελο Λιάρα και την Ηλέκτρα Ρώμη Δόχτση αντίστοιχα.

Τους μήνες Μαρτίου και Απριλίου του 2025, το Βολτ Ελλάδας πραγματοποίησε το δεύτερο Συνέδριό του, στο οποίο αναθεωρήθηκε το καταστατικό, εξελέγησαν συμπρόεδροι οι Ευάγγελος Λιάρας και Ηλέκτρα Ρώμη Δόχτση, ο Δημήτρης Μπίτρης Φλόρεντς ταμίας και τα νέα όργανα.

 Πολιτικές Θέσεις 
Οι θέσεις του Βολτ είναι πολυσυλλεκτικές και σύνθετες, όμως εναρμονίζονται με τον βασικό άξονα του σοσιαλφιλελευθερισμού αλλά και των Πανευρωπαϊκών λύσεων, σε ζητήματα όπως η κλιματική αλλαγή, η ενεργειακή κρίση ή η πανδημία COVID-19.

Το Βολτ εκφράζει την ανάγκη για την δημιουργία μιας Ευρωπαϊκής Ομοσπονδίας με γεωστρατηγική αυτονομία. Το Βολτ έχει ως θέση την ενίσχυση του ρόλου του Ευρωπαϊκού Κοινοβουλίου, και την θέσπιση θεσμών όπως μια απευθείας εκλεγόμενη Προεδρία, μια ενωμένη Ευρωπαϊκή κυβέρνηση ηγούμενη από έναν Πρωθυπουργό, με κοινά υπουργεία εξωτερικής και οικονομικής πολιτικής, και έναν Ευρωστρατό.

Στην κοινωνική πολιτική, το Βολτ προτείνει την μείωση των επιδομάτων ανεργίας σταδιακά αφότου το άτομο βρει εργασία. Στόχος είναι η αύξηση του κίνητρου για εργασία, και να μειωθεί η μη-καταγεγραμμένη εργασία. Η σταδιακή εισαγωγή ενός Βασικού άνευ όρων εισόδημα για τη μείωση της φτώχειας και η δημιουργία ένος αποκεντρωμένου σύστηματος καθολικής υγειονομικής περίθαλψης για όλους τους κατοίκους της χώρας είναι επίσης στις θέσεις του κόμματος. Επίσης θέση του κόμματος είναι η εισαγωγή κέντρων παιδικής μέριμνας. Γενικότερα, το Βολτ στοχεύει στην  αντιμετώπιση των ανισοτήτων που βασίζονται στο φύλο, τον σεξουαλικό προσανατολισμό, την ταυτότητα φύλου, τη θρησκεία και την καταγωγή.

Το κόμμα σκοπεύει να εκσυγχρονίσει την Ελληνική οικονομία και στη δημιουργία περισσότερων θέσεων εργασίας υψηλής προστιθέμενης αξίας. Στόχος είναι η αύξηση της παραγωγικότητας και η μείωση της ανεργίας κάτω από το 5%. Θέλει επίσης να επεκτείνει τον ρόλο της Ευρωπαϊκής Κεντρικής Τράπεζας ώστε να συμπεριλάβει την καταπολέμηση της ανεργίας.

Η ενίσχυση της αυτονομίας των σχολικών ιδρυμάτων σε διοικητικό, οικονομικό, παιδαγωγικό και ακαδημαϊκό επίπεδο, με την αποκέντρωση της διοικητικής δομής του Υπουργείου Παιδείας και οι αξιολόγηση απόδοσης των κεντρικών και περιφερειακών υπηρεσιών του, είναι η θέση του Βολτ.

Το κόμμα υποστηρίζει τη χρήση του λογισμικού ανοιχτού κώδικα ως μέσου ενός διαφανούς κράτους και θέλει να ψηφιοποιήσει το κρατικό σύστημα και τη διοίκηση. Ζητά επίσης την ενίσχυση του θεμελιωδούς δικαιώματος του (ψηφιακού) Απορρήτου της επικοινωνίας.

Το Βολτ στοχεύει στην μείωση των εκπομπών αερίου του θερμοκηπίου με σκοπό την άμβλυνση των επιπτώσεων της κλιματικής αλλαγής. Θέλει την θέσπιση φόρου άνθρακα για εισαγόμενα προϊόντα προκειμένου να επιτευχθούν επίσης μειώσεις εκπομπών σε άλλες περιοχές του κόσμου. Μέρος των μέτρων είναι το να γίνουν μαζικές επενδύσεις στις δημόσιες μεταφορές προκειμένου να επιτευχθούν μειώσεις των εκπομπών στον τομέα των μεταφορών. Επιπρόσθετα, επιθυμεί στην μεταμόρφωση του τομέα της ενέργειας μέσω επενδύσεων σε ανανεώσιμες πηγές ενέργειας και την αποθήκευση αυτών. Για το σκοπό αυτό, το κόμμα αγωνίζεται για πράσινη ανάπτυξη σε σχέση με την ενεργειακή μετάβαση, την προστασία της βιοποικιλότητας και τη βιώσιμη περιβαλλοντική διαχείριση.

Το κόμμα τάσσεται υπέρ της ελεγχόμενης εισδοχής μεταναστών και προσφύγων και της ένταξής τους, ως μέσο αντιμετώπισης του δημογραφικού προβλήματος της Ελλάδας.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2023 ΙΙ Θεοδώρα ΦαμπρικέζηΝικόλας Φουρναράκης  15.911 0,31%  15η θέσηΕκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2024 Νικόλας ΦουρναράκηςΣτέλλα Ψαρροπούλου 42.762 1,08%  13η -

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα
Κατηγορία:Φιλελεύθερα κόμματα στην Ελλάδα
Κατηγορία:Κοσμικισμός στην Ελλάδα